Magyar színekben a 2019-es világbajnokságon szerepelt először. Ott a szabadfogásúak 65 kilogrammos versenyében látványos birkózással, az olimpiai-, világ-, és Európa-bajnok grúz Vlagyimer Hincsegasvilit is legyőzve jutott be az elődöntőbe és szerzett olimpiai kvótát. Az elődöntőben ugyan kikapott, de a bronzmérkőzésen legyőzte a japán Otogurót és megszerezte a világbajnoki 3. helyet. A tokiói olimpián a negyeddöntőben szintén a japánnal mérkőzött meg, és miután alulmaradt, a vigaszágon folytathatta szereplését. Ott előbb 4-2-re legyőzte a mongol Tulga Tumur Ocsirt, majd a bronzmérkőzésen kikapott az orosz Gadzsimurad Rasidovtól és az 5. helyen végzett.